CPF รับปัจจัยหนุนราคาสุกรเพิ่มขึ้นทั่วโลกแนะซื้อราคาเป้าหมาย 32 บาท
CPF รับปัจจัยหนุนราคาสุกรเพิ่มขึ้นทั่วโลกแนะซื้อราคาเป้าหมาย 32 บาท
CPF รับปัจจัยหนุนราคาสุกรเพิ่มขึ้นทั่วโลกแนะซื้อราคาเป้าหมาย 32 บาท
23 พ.ค. 2562

บล.ไอร่า ระบุในบทวิเคราะห์วันนี้(23 พ.ค.62) ว่า บริษัท เจริญโภคภัณฑ์อาหาร จำกัด (มหาชน) หรือ CPF ไตรมาส 1/62 รายงานปกติ 3,587 ล้านบาท เพิ่มขึ้น 163% เทียบไตรมาสก่อนหน้า และพลิกฟื้นจากขาดทุนปกติใน 1Q61 ขณะที่กำไรสุทธิ 4,279 ล้านบาทเองก็เติบโตแข็งแกร่งทั้ง เทียบไตรมาสก่อนหน้า และ เทียบช่วงเดียวกันของปีก่อน เช่นกัน โดยเป็นผลจากราคาสุกรที่เพิ่มขึ้นแข็งแกร่งทั้งในไทย (+57%เทียบช่วงเดียวกันของปีก่อน) และเวียดนาม (+51%เทียบช่วงเดียวกันของปีก่อน) ส่งผลให้อัตรากำไรขั้นต้นปรับตัวเพิ่มสูงสุดในรอบ 2 ปี
CPF ยังได้รับปัจจัยหนุนต่อเนื่อง จากราคาสุกรที่คาดมีแนวโน้มปรับเพิ่มขึ้นทั่วโลก หลังจีนซึ่งเป็นผู้บริโภคสุกรสูงเกือบ 50% ของการบริโภคทั่วโลก ประสบภาวะการระบาดของโรคอหิวาต์แอฟริกา (AFS) ส่งผลให้ Supply ลดลงกว่า 30% พร้อมคาดผลกระทบจะเพิ่มมากขึ้น เนื่องจากวงจรการเลี้ยงสุกรใช้ระยะเวลาค่อนข้างนาน ประมาณ 10 – 12 เดือน และอาจมากกว่า 2 ปี กรณีต้องเพาะปู่ย่าพันธุ์ใหม่ และคาดยังส่งผลให้ราคาเนื้อสัตว์ทดแทนอื่นปรับเพิ่มขึ้นเช่นกัน
คาดกำไรสุทธิในปี’62 ของ CPF อาจได้รับผลกระทบจากค่าใช้จ่าย ที่เพิ่มขึ้น ประมาณ 1,800 ล้านบาท จาก พรบ.แรงงานใหม่ แต่คาดกำไรจากการดำเนินงานปกติในปี’62 ยังเติบโตได้กว่าเท่าตัว คาดอยู่ที่ 8,044 ล้านบาท เพิ่มขึ้นจาก 3,921 ล้านบาท เมื่อปี’61ประเมินราคาเป้าหมาย 32.00 บาท